ลงทุนหุ้น Big Cap US ผ่าน ดัชนี Dow Jones Industrial Average 30
4 กุมภาพันธ์ 2565

ลงทุนหุ้น Big Cap US ผ่าน ดัชนี Dow Jones Industrial Average 30
หากกล่าวถึงตลาดหุ้นที่ครองความเป็นอันดับหนึ่งและได้รับความนิยมอย่างต่อเนื่องจากอดีตจนถึงปัจจุบันในหัวใจของนักลงทุน คงหนีไม่พ้นตลาดหุ้นในประเทศสหรัฐอเมริกาอย่างแน่นอน ด้วยความที่เป็นประเทศมหาอำนาจของโลกไม่ว่าจะเป็นทางด้านเศรษฐกิจหรือว่าเทคโนโลยี (ผู้นำอันดับหนึ่งด้านนวัตกรรมใหม่ๆ ของโลก) นักลงทุนหลายคนคงมีคำถามว่าหากเราจะเริ่มต้นเข้ามาลงทุนในสหรัฐอเมริกาควรเริ่มต้นอย่างไรดี ดัชนี Dow Jones Industrial Average กับ S&P 500 มีความแตกต่างกันอย่างไร ในวันนี้เราไปทำความรู้จักกัน
Dow Jones Industrial Average 30
เริ่มต้นกันที่ดัชนี Dow Jones Industrial Average ถูกสร้างขึ้นมาเมื่อปี 1896 ประกอบไปด้วยหุ้นขนาดใหญ่ 30 บริษัทในประเทศสหรัฐอเมริกา ทั้งจากตลาด New York Stock Exchange (NYSE) และ Nasdaq (ในอดีตเริ่มต้นที่ 12 บริษัท) โดยดัชนีใช้วิธีในการคำนวณแบบ Price Weight (กล่าวคือหุ้นที่มีราคาสูงจะมีอิทธิพลต่อดัชนีมากกว่าหุ้นที่มีราคาต่ำ) อ้างอิงโดยหุ้น 30 บริษัท
สำหรับนักลงทุนมือใหม่ที่ต้องการเริ่มลงทุนในหุ้นในดัชนี Dow Jones Industrial Average อาจสงสัยว่าควรซื้อหุ้นอะไรดี ในกรณีที่ซื้อหุ้นทั้ง 30 ตัวก็จะสามารถกระจายความเสี่ยงได้ดีแต่ก็จะมีค่าใช้จ่ายที่สูง และต้องใช้เวลาในการติดตาม นักลงทุนสามารถพิจารณาลงทุนผ่าน “SPDR DJIA Trust” ซึ่งเป็น ETFs ที่มุ่งสร้างผลตอบแทนอ้างอิงกับดัชนี Dow Jones Industrial Average (หุ้นใหญ่ใน US 30 ตัว)
ประเด็นที่นักลงทุนควรทราบก่อนพิจารณาลงทุน
ดัชนี Dow Jones Industrial Average ได้ขึ้นไปทำจุดสูงสุดเมื่อวันที่ 5/01/2022 ที่ 36,952.65 จุด และปัจจุบันอยู่ที่ 36,338.30 จุด (As of 28/01/2022) โดยที่ผ่านมาดัชนี Dow Jones Industrial Average มีการปรับฐานจากจุดสูงสุดลงมาที่ราคาปิดเมื่อวันที่ 28/01/2022 ประมาณ -4.62% ซึ่งลดลงน้อยกว่าดัชนี SP500 และ Nasdaq ที่ลดลง -5.72% และ -8.81% ตามลำดับ
SPDR DJIA Trust – เป็น ETF ที่ลงทุนในหุ้นที่อยู่ใน Dow Jones Industrial Average ซึ่งเคลื่อนไหวไปในทิศทางเดียวกันกับดัชนี Dow Jones Industrial Average ถ้าดัชนี Dow Jones ขึ้นราคา ETFs ก็จะปรับตัวขึ้น (ในทางกลับกันถ้า Dow Jones ลง ราคา ETFs ก็จะปรับตัวลงเช่นกัน) โดยราคาสูงสุดในรอบ 52 สัปดาห์อยู่ที่ USD369.50 และ ราคาต่ำสุดในรอบ 52 สัปดาห์อยู่ที่ USD300.14 โดย ณ ปัจจุบันราคาปิดเมื่อวันที่ 28/01/2022 อยู่ที่ USD347.11
Investor Tip:
SPDR DJIA Trust (DIA US) – ออกโดย State Street จดทะเบียนซื้อขายที่ตลาด New York Stock Exchange (ARCA) ในประเทศสหรัฐอเมริกา โดยมุ่งสร้างผลตอบแทนอ้างอิงกับดัชนี Dow Jones Industrial Average (หุ้นใหญ่ใน US 30 ตัว) ซึ่งใช้ Ticker Code ในการซื้อขายว่า “DIA US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE, CFRA Research, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #DIA
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp